
ÅRSMELDING FRA STYRET FOR 2018

1.
STYRETS SAMMENSETNING I PERIODEN

Styret har i perioden hatt slik sammensetning:

a)
arbeidsutvalget:

leder:



Morten Veiby
nestleder:


Trond Nilsen
kasserer/økonomiansvarlig:
Linda Spjudvik
sekretær:


Guttorm Pedersen

medlemmer:


Birgitte Landrø




Sigrid Skaarer Hjemmen





Aina Veøy





Wenche Harestad Almvik





Therese Færgestad Svendsen.
b)
gruppeledere:
Idrettsskolen (allidrett), 

herunder turn og moro, 

kontaktpersoner:

Aina Veøy og Birgitte Landrø
fotballgruppa:


Knut-Henrik Sivertsen
skigruppa:


Anders Dahl 
svømmegruppa:

Bernt Inge Stormoen
volleyball,

kontaktpersoner: 

Bjørn Magnus Pedersen og Fred-Ove Almvik
innebandy,

kontaktpersoner:

Hilde Koffeld (damer) og Rune Jørgensen (herrer)
styrke(trenings)gruppa,

kontaktperson:

Birgitte Landrø
tennis, kontakt-



personer:


Wenche Harestad Almvik og John Ove Svensli.


2.
MØTEVIRKSOMHET

Årsmøtet for 2017 ble avholdt 13.03.18.

Det har i perioden blitt avholdt 2 ekstraordinære årsmøter, hhv. 

· 17.04.18, saker til behandling: 1) behandle årsmelding for fotballgruppa, 2) behandle regnskaper for 2017 i revidert stand – fotballgruppa og idrettslaget, 3) vedta budsjetter for 2018 – fotballgruppa og idrettslaget, 4) behandle idrettslagets organisasjonsplan, gjenstående/ubesatte verv fra årsmøtet 13.03.18, 5) godkjenne valgte gruppestyrer.

· 16.10.18, sak til behandling: valg av nytt styremedlem (ubesatt verv). 

Det har i etterkant av årsmøtet blitt avholdt 8 styremøter.   


3.
VIRKSOMHET I PERIODEN

Det har i 2018 blitt lagt ned stor innsats fra aktive, trenere, lagledere, tillitsvalgte og øvrige medlemmer til beste for idrettslaget. Styret har i perioden hatt fokus på bl.a. følgende saker:
· Oppfølging av restarbeider/ferdigstilling av nytt idrettsanlegg

· Oppfølging av aktivitetene i våre grupper og aktivitetstilbud

· Søknad om treningstid i Kråkstadhallen og Kråkstad bad, samt intern fordeling av tildelt treningstid
· Søknad om lokale aktivitetsmidler (LAM) og intern fordeling av tildelte midler

(kr. 84.825)

· Søknad om tilskudd fra Ski kommune til drift og vedlikehold av Klubbhuset og idrettsanlegget
· Innkreving av medlemskontingent for 2018 (samt tidligere restanser) 
· Tilsynsvaktordning på kveldstid i Kråkstadhallen (samarbeidsavtale med Ski kommune)
· Oppfølging av politiattester

· Oppgradering av dusjer/toaletter/garderober i 1. etasje i Klubbhuset (prosjektgruppe)
· “Åpen hall”-arrangementer i Kråkstadhallen. 

 4.
SPORTSLIG AKTIVITET

Idrettslaget har i perioden gitt et aktivitetstilbud til barn/ungdom/voksne innenfor grenene    fotball, svømming, turn og moro, ski, innebandy, styrketrening, tennis, (volleyball), friidrett og pensjonisttrim. 
Styret vil generelt si seg tilfreds med gruppenes aktivitetsnivå. Styret viser til årsmeldingene fra de respektive grupper og aktivitetstilbud for nærmere informasjon om deres virksomhet i perioden.
«Ingen nevnt, ingen glemt»; her skal likevel nevnes 2 medlemmer som stikker seg ut:

· Jan Billy Aas, som sammen med Ronny Kristiansen var primus motor for Team Ronny og Jan Billys Jubileumsmaraton 2018. Arrangementet gikk av stabelen 14.- juli, for å markere at våre 2 lokale maratonhelter fullførte sine maratonløp hhv. nr. 50 og 100 i karrieren. Jan Billy ble med dette den yngste løperen i Norge i den såkalte «100-klubben». Arrangementet ble en løpsfest for nær 200 løpere, med maraton, halvmaraton, minimaraton og barneløp på programmet. Idrettslaget bistod som medarrangør. Storparten av inntektene fra arrangementet ble donert til Barnekreftforeningen. 

Jan Billy er trener i friidrettsgruppa, og er vår «løpende ambassadør». Han har i året som har gått også søkt seg ut av landet, og deltatt i maratonløp bl.a. i Berlin, Paris, Barcelona, Chicago og New York. Siste store utfordring var Sahara Maraton i Algerie.
· Ivar Bø: en kjempe på fotballbanen, men som også viser storhet på andre arenaer. Ivar har igjen forsynt seg av medaljene i veteran-NM i friidrett; i årets innendørs-mesterskap, som gikk av stabelen nå 10. mars, vant han bronse på 60 m og gull i kule. 
Vi gratulerer, og takker dem begge for innsatsen!       
Det er viktig og riktig at vi bruker tid på «administrative» oppgaver, men vi må hele tiden ha for øye at idrettslagets hovedformål er å drive med idrett i organiserte former, og å tilrette-legge for idrettslige aktiviteter. Vi bør derfor ikke være tilfredse, eller slå oss til ro med en situasjon med f.t. liten eller ingen aktivitet i håndballgruppa, volleyballgruppa og Idretts-skolen. Vi opplever nå ellers en liten nedgang i antall lag i fotballgruppa, dette gjelder spesielt på jentesiden, hvor vi tidligere har drevet godt. Det er viktig at vi ikke mister gløden, men står på videre for et aktivt, lokalt idrettstilbud!    

5.
ØKONOMI

Styret viser til regnskapene for hhv. idrettslaget og idrettsanlegget. 

6.
ANNET
Styret vil rette en stor takk til lagets aktive utøvere, trenere, lagledere, tillitsvalgte og øvrige støttespillere for innsatsen som har blitt lagt ned til beste for Kråkstad IL i sesongen 2018.
For styret

Guttorm Pedersen, 
sekretær.

